নবীগঞ্জ প্রতিনিধি ॥ নবীগঞ্জ পৌর এলাকার তিমিরপুর গ্রামে ফুটবল খেলার ঘটনাকে কেন্দ্র করে গতকাল শনিবার বিকেল ৫টায় দু’দলের সংঘর্ষে ৫ জন আহত হয়েছেন। আহতদের মধ্যে ২ জনকে সিলেট ওসমানী মেডিকেল হাসপাতালে প্রেরণ করা হয়েছে। সংশ্লিষ্ট সূত্রে জানা গেছে- ওই গ্রামের ফারছু মিয়ার সাথে একই গ্রামের রুবেল মিয়ার ফুটবল খেলার ঘটনা নিয়ে গত বৃহস্পতিবার সংঘর্ষ হয়। এতে ১ জন আহত হয়। এরই জের ধরে গতকাল বিকেলে আবারো তাদের মধ্যে কথা কাটাকাটির এক পর্যায়ে সংঘর্ষে লিপ্ত হয়। এতে উভয় পক্ষের ৫জন আহত হয়। আহতদের মধ্যে রাহেল মিয়া (১৯) ও রুবেল মিয়া (২০)কে সিলেট ওসমানী মেডিকেল হাসপাতালে প্রেরণ ও বাকী আহতদের প্রাথমিক চিকিৎসা দেয়া হয়েছে।